CELEX: 62021CN0316
Language: da
Date: 2021-05-21 00:00:00
Title: Sag C-316/21: Anmodning om præjudiciel afgørelse indgivet af Raad van State (Belgien) den 21. maj 2021 — Monument Vandekerckhove NV mod Stad Gent, andre parter Denys NV og Aelterman BVBA

9.8.2021   
            
            
               DA
            
            
               Den Europæiske Unions Tidende
            
            
               C 320/28
            
         
      Anmodning om præjudiciel afgørelse indgivet af Raad van State (Belgien) den 21. maj 2021 — Monument Vandekerckhove NV mod Stad Gent, andre parter Denys NV og Aelterman BVBA
      (Sag C-316/21)
      (2021/C 320/27)
      Processprog: nederlandsk
      
         Den forelæggende ret
      
      Raad van State
      
         Parter i hovedsagen
      
      
         Sagsøger: Monument Vandekerckhove NV
      
         Sagsøgt: Stad Gent
      
         Andre parter: Denys NV og Aelterman BVBA
      
         Præjudicielle spørgsmål
      
      
                  1)
               
               
                  Skal artikel 63, stk. 1, andet afsnit, i Europa-Parlamentets og Rådets direktiv 2014/24/EU (1) af 26. februar 2014 om offentlige udbud og om ophævelse af direktiv 2004/18/EF isoleret betragtet, og sammenholdt med rækkevidden af de EU-retlige principper, nemlig lighedsprincippet, princippet om forbud mod forskelsbehandling og om princippet om gennemsigtighed i offentlige udbud, fortolkes således, at den ordregivende myndighed, såfremt den konstaterer, at en enhed, hvis formåen en økonomisk operatør påberåber sig, ikke opfylder udvælgelseskriterierne, er forpligtet til at anmode den økonomiske operatør om at erstatte denne enhed eller har mulighed for at anmode om, at denne enhed erstattes, hvis operatøren vil udvælges?
               
            
                  2)
               
               
                  Findes der omstændigheder, hvorunder den ordregivende myndighed på grundlag af lighedsprincippet, princippet om forbud mod forskelsbehandling og gennemsigtighedsprincippet, og ligeledes afhængigt af udbudsprocedurens forløb, ikke (længere) skal eller ikke (længere) må kræve, at denne enhed erstattes?
               
            
         (1)  EUT 2014, L 94, s. 65.